രാജ്യത്തെ കല്ക്കരി പ്രതിസന്ധി എത്രത്തോളം രൂക്ഷമാണ്, സര്ക്കാര് എന്ത് മാര്ഗങ്ങളാണ് സ്വീകരിക്കുന്നത് ചൊവ്വാഴ്ച പ്രധാനമന്ത്രിയുടെ ഓഫീസ് കല്ക്കരി, വൈദ്യുതി മന്ത്രാലയങ്ങളിലെ ഉന്നത ഉദ്യോഗസ്ഥരുമായി നടത്തിയ കൂടിക്കാഴ്ചയില് രാജ്യത്തെ താപവൈദ്യുത നിലയങ്ങളിലെ കല്ക്കരി സ്റ്റോക്ക് സംബന്ധിച്ച സ്ഥിതി അവലോകനം ചെയ്തു. ഇന്ത്യയിലെ താപവൈദ്യുത നിലയങ്ങളില് നിലവില് ശരാശരി നാല് ദിവസത്തേക്കുള്ള കല്ക്കരി സ്റ്റോക്കാണുള്ളത്. 15 മുതല് 30 ദിവസം വരെയുള്ള കാലയളവിലേക്കുള്ള സ്റ്റോക്ക് ഉണ്ടാവണം എന്നാണ് ശുപാര്ശ ചെയ്യപ്പെട്ട അളവ്. കല്ക്കരി ക്ഷാമത്തിന്റെ ഫലമായി നിരവധി സംസ്ഥാനങ്ങള് ഇരുട്ടിലാവുന്നത് സംബന്ധിച്ച ആശങ്കകള് ഉയര്ത്തിക്കാട്ടുന്നു. നിലവിലെ കല്ക്കരി പ്രതിസന്ധിയുടെ വ്യാപ്തി എത്രയാണ്? ഡല്ഹി, പഞ്ചാബ്, രാജസ്ഥാന് എന്നിവയുള്പ്പെടെയുള്ള നിരവധി സംസ്ഥാനങ്ങള് താപവൈദ്യുത നിലയങ്ങളിലെ കല്ക്കരി സംഭരണം കുറഞ്ഞതിന്റെ ഫലമായി സംസ്ഥാനം ഇരുട്ടിലാവുമെന്ന ആശങ്ക ഉയര്ത്തിയിട്ടുണ്ട്. രാജസ്ഥാന്, പഞ്ചാബ്, ബീഹാര് എന്നിവിടങ്ങളില് താപവൈദ്യുത നിലയങ്ങള് കുറഞ്ഞ ശേഷിയില് പ്രവര്ത്തിക്കുന്നതിന്റെ ഫലമായി ലോഡ് ഷെഡിംഗ് റിപ്പോര്ട്ട് ചെയ്തിട്ടുണ്ട്. കോവിഡ് വ്യാപനത്തിന്റെ പ്രത്യാഘാതങ്ങളില് നിന്ന് സമ്ബദ്വ്യവസ്ഥ വീണ്ടെടുപ്പ് നടത്തുമ്ബോള് വൈദ്യുതി ആവശ്യകത കുത്തനെ ഉയര്ന്നതിന്റെ ഫലമാണ് കല്ക്കരി ലഭ്യതയിലെ കുറവ്. 2019 ഓഗസ്റ്റില് 106 ബില്യണ് യൂണിറ്റായിരുന്നു ആ മാസത്തെ മൊത്തം വൈദ്യുതി ആവശ്യം എങ്കില് ഈ വര്ഷം ഓഗസ്റ്റില് അത് 124 ബില്യണ് യൂണിറ്റായി വര്ധിച്ചു. ചൈനയിലെ ക്ഷാമം കാരണം ആഗോള തലത്തില് കല്ക്കരി വിലയിലുണ്ടായ കുത്തനെയുള്ള വര്ധനവും ഏപ്രില്ജൂണ് കാലയളവില് താപവൈദ്യുത നിലയങ്ങളില് സ്റ്റോക്ക് കുറഞ്ഞതും കല്ക്കരി ക്ഷാമത്തിലേക്ക് സംഭാവന നല്കിയ മറ്റ് രണ്ട് ഘടകങ്ങളാണ്. കല്ക്കരിയുള്ള പ്രദേശങ്ങളില് സെപ്റ്റംബറില് പെയ്ത കനത്ത മഴയും താപ നിലയങ്ങളിലേക്കുള്ള കല്ക്കരി വിതരണം മന്ദഗതിയിലാക്കി. കല്ക്കരിയും ലിഗ്നൈറ്റും ഉപയോഗിച്ചുള്ള താപവൈദ്യുത നിലയങ്ങള് ഇന്ത്യയുടെ സ്ഥാപിത വൈദ്യുതി ഉല്പാദന ശേഷിയുടെ ഏകദേശം 54 ശതമാനം വരും. എന്നാല് നിലവില് രാജ്യത്ത് ഉത്പാദിപ്പിക്കപ്പെടുന്ന വൈദ്യുതിയുടെ 70 ശതമാനവും ഇത്തരം നിലയങ്ങളില് നിന്നുള്ള വൈദ്യുതിയാണ്. സ്ഥിതിഗതികള് പരിഹരിക്കാന് സര്ക്കാര് എന്താണ് ചെയ്യുന്നത്? വൈദ്യുതി, കല്ക്കരി, റെയില്വേ മന്ത്രാലയങ്ങളിലെ ഉദ്യോഗസ്ഥര് താപവൈദ്യുത പ്ലാന്റുകളിലേക്കുള്ള കല്ക്കരി വിതരണം നിരീക്ഷിക്കുകയും വൈദ്യുതി ജനറേറ്ററുകളിലേക്ക് പ്രതിദിനമുള്ള കല്ക്കരി കയറ്റുമതി വര്ദ്ധിപ്പിക്കാന് നടപടികള് സ്വീകരിക്കുകയും ചെയ്തു. താപവൈദ്യുത നിലയങ്ങളിലേക്കുള്ള കല്ക്കരി കയറ്റുമതി രണ്ട് ദശലക്ഷം ടണ് കവിഞ്ഞതായി കല്ക്കരി മന്ത്രി പ്രഹ്ലാദ് ജോഷി ബുധനാഴ്ച ട്വീറ്റ് ചെയ്തു. കല്ക്കരി സംഭരണം വര്ദ്ധിപ്പിക്കുന്നതിന് പ്രാദേശിക കല്ക്കരിയും 10 ശതമാനം ഇറക്കുമതി ചെയ്ത കല്ക്കരിയും ഉപയോഗിക്കാന് വൈദ്യുതി ഉത്പാദകര്ക്ക് വൈദ്യുതി മന്ത്രാലയം അനുമതി നല്കിയിട്ടുണ്ട്. അന്താരാഷ്ട്ര കല്ക്കരി വില റെക്കോര്ഡ് ഉയരത്തില് എത്തിയതിനാല്, ഇറക്കുമതി ചെയ്ത കല്ക്കരിയുടെ 10 ശതമാനം ഉപയോഗിക്കുന്നതിനാല് വൈദ്യുതി ഉല്പാദനത്തിന്റെ ഓരോ യൂണിറ്റിനും 2022 പൈസ അധിക ചെലവ് വരുമെന്ന് സര്ക്കാര് കണക്കാക്കുന്നു. വൈദ്യുതി മേഖലയിലെ ഒക്ടോബര് പ്രതിസന്ധിക്ക് കാരണമെന്ത്? അറിയാം ഇക്കാര്യങ്ങള്